Gellet en dije ar romant - man bezan gwall voutin daoust dezhan bezan kempenn ha skrivet gant ur bluenn asur : kavet em eus hirik va amzer betek tro kreiz al levr . Pezh a zo dedennus eo ar fed vije kinniget evel ur studiadenn sokiologel ; un abeg mat da zeskrivan munut oberoù an dud en o endro . Gwelet an tudennoù oc ' h en em goll en o itrikoù peuzskiantel zo saoürus . Disliv eo ar sokiologour yaouank a gont an traoù met kenlabourer an dezreveller , Mc Mann , eo bet fardet dezhan ur bersonelezh luziet a - walc ' h evit desachan an evezh en un doare plijus eus ar c ' hreiz betek ar fin . Koulskoude e kav din e vije bet tu da dennan muioc ' h a vouedenn eus ar sonj orin ; ne greder ket c ' hoarzhin toutafed , ne c ' heller ket chom hep ober kennebeut gwezhioù ' zo … n ' eo ket gwall sklaer an ton . ' m eus ket keuz o vezan lennet ar romant , met chom a ran klouar dre vras . Klask a rin lenn traoù all gant ar skrivagnerez diouzh an dro peogwir eo anat e oar petra eo skrivan ur romant . Emichans n ' eo ket hennezh e hini gwellan . N ' eo bet embannet e galleg nemet 20 vloaz bennak goude ma oa deuet er - maez e Amerika .